CWAYT WAHA
AKED: Sliman Benallouch
Yinfarar wass a n rḥed 18 disumbr 2016, tiwriwin n urar wis 8 n umazgun di tamdint n Lḥusima i yitwaggen s twiza jar tmesmunt n iyyar euro-med n rfurjat d tzuriwin tdramiyin d tiṣeḍma n arrif n umazgun amaziɣ.
Amsagar n babs n tzuriwen id tasen dg ij n lṭa mani it ddar temdint n Lḥusima dg ij n unhezi agdudan, ɣar warni tmanɣiwt n Muḥsin Fikri, manaya i yejjin yinni yitbeddan x tmaga n wurar id smazyan s wecrac n tṣeḍmiwin d yusin zi barra n tmurt.
U zg iseqsn ad yimarsen deg urar a, aseged d usataf n waydud n inazuren di arrif i ixadam dg i yiyyar n umezgun d tzuriwin tidramiyin, dg ij n sanika i yiswar x tseqqar n yiwdan ixedmen di fabrikat n rfurja di arrif.
dg issegwus a imegura it ddar umazgun arrif di Lḥusima dg ij n wakiud usfnunaɛ yicna, ɣar warni ma tuɣa temdint n Naḍur tessenta ticri akd waṭṭaṣ n wudmawn i yarcmen trarit n umazgun arrifi.
U yitɣima useqsi mamec ɣar negg bac ad nejj aṣfeḍ n umezgun yarɣa deg ujenna i tfawt n tmezgunt tarifact , waxxa war dinni ura d ij n tsntut n tanbaḍt n tmant itbad x aseɣras n iḥudriyyen di inaẓurin i texsen tirart n umazgun di arrif.
cjk_Latn kab_Latn kab_Latn kab_Latn kab_Latn kab_Latn kab_Latn